《娄东园雅集分韵得两字》
元代·马麟

步出东郭门，曦车籋云上。园容媚婵娟，海色射泱莽。

老仙瀛洲来，铁笛旧逸响。好鸟啼木末，惊起飞两两。

珍图杂缃帙，于焉得真赏。清驩信浃洽，閒情足萧爽。

归欤掩关坐，俗驾毋劳枉。

作者简介：昆山东沧人，字公振，一字国瑞。嗜读书。元季避兵松江，筑室鉴池，有田园花木之趣，日诵经史。遇佳客往来，则觞咏不辍。有《公振集》。